Diari Oficial de la Generalitat Valenciana


Sumari del DOGV 2413, del 23-12-1994 (1994/833365)

ORDRE de 5 de desembre de 1994, de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psi.cotecniques i reconeixement mèdic
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/05/(1)/dof/vci/html**

### Dades del document

Número de DOGV
:   2413

Data del DOGV
:   23-12-1994

Secció del DOGV
:   DISPOSICIONS GENERALS

Número del document
:   1994/833365


Data del document
:   05-12-1994

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 5 de desembre de 1994, de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic   
El Decret 152/1991, de 29 d'agosto, i el Decret 11/1993, de 16 de gener, del Consell de la Generalitat Valenciana, faculten el Conseller d'Administració Pública per a dictar les normes que calguen per al seu desplegament.  
I en conseqüència, ateses les atribucions conferides per l'article 7 del Reglament Orgànic i Funcional de la Conselleria d'Administració Pública, i amb l'informe previ de la Comissió de Coordinació de Policies Locals de la Comunitat Valenciana,  
Ordene  
Article únic  
Les proves físiques, psicotècniques i el reconeixement mèdic que es realitzen en els processos selectius per a la provisió de llocs de treball per a totes les Escales i Categories de les Policies Locals, s'ajustaran als Barems que s'estableixen als Annexos I, II i III d'aquesta Ordre.  
Disposició Transitòria Primera  
Les convocatòries dels llocs vacants en els Cossos de Policia Local de la Comunitat Valenciana que hagen sigut aprovades pel Ple de la Corporació a l'entrada en vigor d'aquesta Ordre es regiran pel que s'hi disposa.  
Disposició Transitòria Segona  
Els annexos corresponents de les Ordres que despleguen els Decrets 152/91, de 29 d'agost i 11/92 de 16 de gener del Consell de la Generalitat Valenciana s'hauran d'ajustar als barems establerts en la present Ordre.  
Disposició Final  
Aquesta Ordre vigirà des del mateix dia de la publicació en el Diari Oficial de la Generalitat Valenciana.  
València, 5 de desembre de 1994  
El conseller d'Administració Pública  
Luis Berenguer Fuster  
ANNEX I  
Barems de les proves físiques que es realitzen en els processos selectius per a la provisió de llocs de treball per a totes les escales i categories de les policies locals de la Comunitat Valenciana  
A) Torn Lliure. Escala Bàsica. Categoria Policia. Proves físiques.  
De caràcter obligatori i eliminatori.  
Consistirà en superar proves d' aptitud física que posen de manifest la capacitat per a l'exercici del lloc de treball, el contingut de les quals i les marques mínimes seran, com a mínim, les següents:  
1.- Trepa de corda amb presa de peus: hòmens, 4 metres; dones, 3 metres  
2.- Salt de longitud amb carrera: hòmens, 4 metres, dones, 3,80 metres.  
3.- Salt d'altura: hòmens, 1,10 metres; dones, 1 metre.  
4.- Carrera de velocitat en 60 metres: hòmens, 10 segonss; dones 12 segons.  
5.- Carrera de resistència en 1.000 metres: hòmens; 4 minuts; dones, 4 minuts 10 segons  
Si l'Ajuntament decidira establir una prova de natació, el contingut i la marca mínims seran:  
6.- Natació, en 50 metres: hòmens, 57 segons; dones, 1 minut.  
La qualificació d'aquest exercici serà d'apte o no apte, i s'hauran de superar, com a mínim, quatre proves per a ser qualificat com a apte.  
B) Torn lliure i promoció interna  
Per a totes les escales i categories excepte escala bàsica categoria policia.  
Proves Físiques  
De caràcter obligatori i eliminatori. Consistirà en superar proves d'aptitud física que posen de manifest la capacitat per a l'exercici del lloc de treball, el contingut de les quals i les marques mínimes seran, com a mínim, les següents, segons el quadre d'edats:  
Barem d'Edats Masculí:  
Barem d'edats masculí  
 Quadre d'edats 1 2 3 4  
 Fins a30 anys 4'20" 3,75 m. 60" 40 abdominals  
 De 31 a 35 anys 4'50" 3,50 m. 1'10" 35 abdominals   
 De 36 a 40 anys 5'30" 3,25 m 1'25 30 abdominals   
 De 41 a 45 anys 1.500 m 3,00 m 1'30" 25 abdominals   
 De 46 a 50 anys 1.300 m. 2,75 m. 1'40" 20 abdominals   
 Més de 50 anys 1.200 m. 2,40 m. 1'55" 15 abdominals   
 Barem d'Edades Femení:  
Barem d'edats femení  
 Quadre d'edats 1 2 3 4  
 Fins a 30 anys 4'50" 3,10 m. 1'10" 35 abdominals  
 De 31 a 35 anys 5'20" 2,90 m. 1'20" 30 abdominals   
 De 36 a 40 anys 6'00" 2,70 m. 1'35" 25 abdominals   
 De 41 a 45 anys 1.300 m 2,50 m. 1'45" 20 abdominals   
 De 46 a 50 anys 1.200 m. 2,30 m 1'55" 15 abdominals   
 Més de 50 anys 1.000 m. 2,10 m. 2'10" 12 abdominals   
Proves  
1. Carrera de resistència 1.000 metres  
2. Salt de longitud amb carrera  
3. Natació 50 metres.  
4. Prova de resistència abdominal en un temps no superior als 90 segons, que s'ha de realitzar sota les condicions següents:  
a) Posició inicial: estès supí (boca amunt), amb las mans entrellaçades per detràs del cap i els genolls flexionats a 90º aproximadament.  
b) No hi ha cap punt de recolzament per als peus, atés que implicaria l'acció del recte anterior de la cuixa i psoas il.líac.   
c) En cada repetició, la persona aspirant haurà de pujar el tronc fins la vertical, mantenint les mans entrellaçades detràs del cap i tornar a la posició inicial, encara que no és necessari que la regió dorsal de l'esquena toque a terra en cada repetició.  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90".  
e) Dins del temps per a la realització de la prova (90") l'aspirant podrà realitzar parades breus de recuperació.  
f) Seran comptabilitzades totes les repeticions correctes efectuades durant els 90" de la prova.  
La qualificació d'aquest exercici serà d'apte o no apte, i s'hauran de superar, com a mínim, tres de les proves per a ser declarat apte.  
Quedaran exempts de la realització de les proves físiques aquells aspirants que hagen realizat anteriorment aquestes proves i estaven inclosos en el tram d'edat assenyalat en el Barem d'Edats de l'apartat B).  
ANNEX II  
Qudre d'exclusions mèdiques a incloure en els processos selectius per a la provisió de treball per a totes les escales i categories de les policies locals de la Comunitat Valenciana  
Quadre d'exclusions mèdiques. Torn lliure.  
1.- Obesitat o flaquesa superior al 25% del pes ideal, calculat segons la fórmula PI=0,75 (talla en cm.- 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
2.- Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desplegament de les funcions pròpies del càrrec.  
3.- Ull i visió:  
3.1. Agudesa visual sense correcció inferior als dos terços de la visió normal en els dos ulls.  
3.2. Despreniment de retina.  
3.3. Estrabisme.  
3.4. Hemianòpsies.  
3.5. Discromatòpsies.  
3.6. Qualsevol altre procés patològic que, a juí del Tribunal Mèdic, dificulte de manera important l'agudesa visual.  
4.- Oit i audició.  
4.1. Agudesa auditiva que supose una pèrdua entre 1.000 i 3.000 Hertzis a 35 decibelis o de 4.000 Hertzis a 45 decibelis.  
5.- Aparell locomotor.  
Alteracions de 'aparell locomotor que limiten o dificulten el desplegament del treball, o que puguen agreujar-se, a juí del Tribunal Mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).  
6.- Aparell digestiu.  
Qualsevol procés digestiu que, a juí del Tribunal Mèdic, dificulte l'exercici del lloc de treball.  
7.- Aparell Cardiovascular.  
Hipertensió arterial de qualsevol causa, no ultrapassant les xifres en repòs dels 160 mn/hg en pressió sistòlica i els 90 mn/hg en pressió diastòlica; varices o insuficiència venosa perifèrica, així com qualsevol altra patologia o lesió vascular que, a juí del Tribunal Mèdic, puga limitar l'exercici del lloc de treball.  
A juí del Tribunal es podrà repetir la prova quan concorreguen circumstàncies que ho aconsellen.  
8.- Aparell respiratori.  
L'asma bronquial, la broncopatia crònica obstructiva, el pnumotòrax espontani (en més d'una ocasió) la tuberculosi pulmonar activa i altres processos de l'aparell respiratori, que dificulten l'exercici del treball.  
9.- Sistema nerviós.  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten l'exercici de les funcions.  
10.- Pell i faneres.  
Cicatrius que comporten limitacions funcionals i altres processos que dificulten o limiten l'exercici de les funcions.  
11.- Altres processos patològics.  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties graves i qualsevol altre procés que a juí del Tribunal Mèdic, limite o incapacite per a l'exercici del treball.  
Quadre d'exclusions mèdiques. Torns de mobilitat o de promoció interna  
1.- Obesitat o flaquesa manifesta que dificulten o incapaciten per a l'exercici del lloc de treball.  
2.- Ull i visió.  
2.1.- Agudesa visual amb correcció o sense del 75% de la taula de mesuració.  
2.2.- Hemianòpsia completa i absoluta.  
3.- Oit i audició.  
Agudesa auditiva que supose la pèrdua entre 3000 i 4000 hertzis a 35 decibelis o 6000 hertzis a 45 decibelis.  
4.- Aparell locomotor.  
Qualsevol patologia òssia d'extremitats que produesquen retraccions o limitacions funcionals de causa muscular o articular.  
5.- Aparell cardiovascular.  
Hipertensió arterial mal controlada, que no ultrapasse les xifres en descans i amb repetició de 170 mn/hg en pressió sistòlica i els 95 mn/hg en pressió diastòlica.  
Varices ulceroses. Tromboflebitis. Insuficiències coronàries greus. Hipertròfia ventricular esquerra descompensada. Infart de repetició.  
6.- Aparell respiratori.  
La bronquiopatia crònica obstructiva. El pneumotòrax espontani (en més d'una ocasió).  
7.- Sistema nerviós.  
Epilèpsia, alcoholisme i toxicomanies.  
8.- Pell i faneres.  
Cicatrius que produesquen limitacions funcionals.  
9.- Altres processos patològics.  
Malalties immunològiques sistemàtiques.  
Intoxicacions cròniques. Hemopaties greus.  
ANNEX III  
Barems per al reconeixement psicotècnic que es realitze en els processos selectius per a la provisió de llocs de treball per a totes les escales i categories de policies locals de la Comunitat Valenciana  
Descripció dels factors a mesurar en el procés de selecció.  
I.- Aptituts mentals  
Raonament verbal.  
Tal i com el seu nom indica, és una mesura d'aptitud per a comprendre conceptes, expressats a través de la paraula. Aprecia més la capacitat d'abstraure, generalitzar i pensar de manera constructiva.  
Esdevé un valuós índex del nivell ocupacional a què pot aspirar un subjecte, atés que, en moltes tasques, hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
Raonament abstracte.  
Intenta apreciar l'agilitat mental amb formes no verbals, atés que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament al raonament verbal, però pot servir d'element de contrast  
Rapidesa i precisió perceptiva.  
És una anàlisi de situacions complexes, ideat per a mesurar la rapidesa de respostes en tasques de tipus perceptiu.  
Atenció i resistència a la fatiga.  
És una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o la capacitat per a concentrar-se en tasques la principal característica de les quals siga la rapidesa preceptiva, conjuntament amb l'atenció continuada.  
Agilitat mental.  
Capacitat per a comprendre situacions, les relacions que hi ha entre aquestes, poder captar les estructures d'aquestes relacions i tindre un mètode sistemàtic de raonament.  
Memòria visual.  
Capacitat per a recordar situacions a través del sentit de la vista.  
II.- Personalitat  
Sentit de la disciplina i de l'autoritat.  
Conformitat davant les normes i les demandes dels superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.  
Sentit de la iniciativa.  
Persona no inhibida, disposada a intentar noves coses, pot suportar sense fatiga les relacions de tracte amb la gent i les situacions emocionals tensionades.  
Seguretat em un mateix. Fermesa personal.  
Capacitat pràctica i realista.  
La confiança en un mateix i la seua capacitat per tractar amb coses és madura i poc ansiosa; és flexible i segura.  
Desenrotllament de conductes cooperatives.  
Capacitat d'integració en el grup.  
Grau en què les persones que s'ajuden entre si o es mostren amables i cooperatives amb els companys.  
Persona adaptable, animosa, interessada pels altres. Bona col.laboradora amb el treball del grup.  
Autocontrol dels impulsos i les emociones.  
Persona amb molt de control de les seues emocions i de la seua conducta en general. Quer té cura i és oberta amb la realitat social. Evidencia allò que comunment s'anomena "respecte de di mateix". Té en compte la reputació social.  
Serenitat.  
Persona assossegada, relaxada i tranquil.la.  
Capacitat empàtica i d'ús de la relació interpersonal.  
Persona socialment desenvolta, no inhibida, amb una bona capacitat per a mantenir contactes personals.  
Neutralitat efectiva en l'exercici professional.  
Persona responsable i organitzada, les seues metes es troben dins de la normativa social. Fa allò que socialment és correcte, i segueix estrictament les normes; fa allò que és acceptat i idoni.  
Capacitat d'automotivació  
Capacitat de sentir-se satisfet en allò referent a l'ocupació. Grau en què se sent satisfet en l'ocupació. Grau en què una persona es preocupa per la seua activitat i s'hi entrega.  
Característiques del test d'aptitud:  
- Puntuacions deciles  
- Nivells uniformes aconsellables  
Característiques del test d'aptitud  
ANNEX III/1  
a) Policies oposició lliure.  
b) Policies i Caporals promoció interna i mobilitat.  
c) Sergents oposició lliure.  
d) Sergents mobilitat i promoció interna.  
e) Suboficials oposició lliure.  
f) Suboficials mobilitat.  
g) Oficial, Subinspector i Inspector torn lliure.  
h) Oficial, Subinspector i Inspector mobilitat i promoció interna.  
ANNEX III/1/a  
Policies oposició lliure  
- Raonament verbal 4  
- Raonament abstracte 3,5  
- Rapidesa i precisió perceptiva 4  
- Atenció i resistència a la fatiga 4  
- Agilitat mental 3,5  
- Memòria visual 4  
ANNEX III/1/b  
Policies i Caporals promoció interna i mobilitat  
- Raonament verbal 3,5  
- Raonament abstracte 3  
- Rapidesa i precisió perceptiva 3,5  
- Atenció i resistència a la fatiga 3,5  
- Agilitat mental 3  
- Memòria visual 3,5  
ANNEX III/1/c  
Sergents oposició lliure  
- Raonament verbal 4,5  
- Raonament abstracte 4  
- Rapidesa i precisió perceptiva 4  
- Atenció i resistència a la fatiga 4,5  
- Agilitat mental 4  
- Memòria visual 4,5  
ANNEX III/1/d  
Sergents mobilitat i promoció interna  
- Raonament verbal 3,5  
- Raonament abstracte 3,5  
- Rapidesa i precisió perceptiva 3,5  
- Atenció i resistència a la fatiga 3,5  
- Agilitat mental 3,5  
- Memòria visual 4  
ANNEX III/1/e  
Suboficials oposició lliure  
- Raonament verbal 5  
- Raonament abstracte 5  
- Rapidesa i precisió perceptiva 4,5  
- Atenció i resistència a la fatiga 5  
- Agilitat mental 5  
- Memòria visual 5  
ANNEX III/1/f  
Suboficials mobilitat  
- Raonament verbal 4,5  
- Raonament abstracte 4,5  
- Rapidesa i precisió perceptiva 4  
- Atenció i resistència a la fatiga 4,5  
- Agilitat mental 4,5  
- Memòria visual 4,5  
ANNEX III/1/g  
Oficial, Subinspector i Inspector torn lliure  
- Raonament verbal 6  
- Raonament abstracte 5,5  
- Rapidesa i precisió perceptiva 5  
- Atenció i resistència a la fatiga 6  
- Agilitat mental 6  
- Memòria visual 6  
ANNEX III/1/h  
Oficial, Subinspector i Inspector mobilitat promoció interna  
- Raonament verbal 5,5  
- Raonament abstracte 5  
- Rapidesa i precisió perceptiva 4,5  
- Atención i resistència a la fatiga 5,5  
- Agilitat mental 5,5  
- Memòria visual 5,5  
Característiques del test d'actitud  
Característiques de la valoració d'actitud  
Per a l'avaluació de las proves d'actitud són factors preferents a tenir en compte, d'acord amb l'ordre d'importància que tot seguit s'espresa, els següents:  
1. Auto-control.  
2. Serenitat.  
3. Capacitat empàtica i ús de les relacions interpersonals.  
4. Sentit de la disciplina i de l'autoritat.  
5. Desenrotllament de conductes corporatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualsevol altres d'anàloga significació als anteriorment referenciats.  
A més a més, s'haurà de realitzar una anàlisi global de l'estructura de la personalitat i, cas de no ajustar-se al perfil establert, si el tècnic i el Tribunal ho consideren oportú abans de l'eliminació de l'opositor, aquestes proves s'hauran de contrastar mitjançant l'entrevista.  
La qualificació dels exercicis psicotècnics serà d'apte o no apte, i la persona aspirant haurà de superar com a mínim, en el cas dels factors d'aptitud 4 dels 6 factors a mesurar i, sempre, el factor d'agilitat mental.


Còpia Permalink ELI